خالۆنامەدائیکا منل خەرمانان ئەز ئانیم دنێوب کوردی مێژاندم وب کوردی ژی لۆراندم لێب دەستوورا خالتیکا خ

خالۆنامەدائیکا منل خەرمانان ئەز ئانیم دنێوب کوردی مێژاندم وب کوردی ژی لۆراندم لێب دەستوورا خالتیکا خوە؛ناڤێ "موسلم" ل من کر!-وێ (خالتیکا دائیکا من) ژ کوڕێ ئەقیل و کوڕێن کوڕێ ئەقیلێ، پڕ هەز دکر-و حەتا کو تێ بیرا من ئەو ناڤ قەت ل من نەدهات؛ و من ژی قەت ژێ هەز نەکر و تو تێکلی ژی د ناڤبەرا من و وی ناڤی دا چێ نەبوو!لێ دەم دەرباس بوون و دەما زارۆکتیا من؛د ناڤ ئەشیرەتێ دا؛ هنەکان ب من را دگۆتن: مسۆ!و یێ دن ژی دگۆتن: رەشۆ!دەستپێکێ دا کێفا من ژ ناڤێ رەشۆ دهات؛ناڤەکە کوردی بوو لێ پاشێ من فەهم کر کو ئەو ناڤ نە ژ بەر وێ بوو کو ناڤەکی باشتر ل من بکن؛بەلکی ژ بەر وێ کو رەنگێ چه‌رمێ بەدەنا من هنەکی رەش بوو، و ئەو ناڤ ژ بو بچووک‌کرن و حەقارتا من بکار تانین...لێ هوون باشتر دزانن: یێ کو زارۆکەک د ناڤا ئەشیرەتێ دا ژ ناڤێ خوە هەز نەکە؛ قەت نەگرینگە و تو کەس ژی بەحسا وێ ناکە!لێ من ب جاران ژ دائیکا خوە پرسی کو؛ دایێ! د ناڤ مالبات و ئەشیرەتێ، ب من را دبێژن؛ رەشۆ!و ناڤێ ناسنامەیی یا من ژی؛ مسۆ یە و ل دبستانێ ژی ئەز ب ناڤێ موسلم تێمە ناسکرن!وە چما ئەڤ ناڤ ل من کرن؟دائیکا من هەرجارێ دگۆت؛ کورێ من! ناڤێ موسلم، ئەڤ دەستوورا خالتیکا من بوو...!ناڤێ مسۆ، ئەڤ کوردەواری‌یا مەیە...!و ناڤێ رەشۆ ژی، ئەز چزانم خزان جا....!و ... هنەکی دن دەم دەرباس بوون؛ئەز ژ بو دائیکا خوە و خالتیکا دائیکا خوە حەتا شانزه سالیا خوە دا، موسڵمان مام...لێ دەما دبستانا بلند، ل باژارێ قۆچانێ، هەڤالەکی فارس ناڤێ ئارەش ل من کر! ناڤەکی خوەش بوو لێ ئەڤ ژی ل من نەدهات؛ وەکە جل و بەرگێن نەخویایی!دەما من ئەڤ ناڤ ل خوە دکر؛ یەنی من خوە وەکە رووت و تازی ددیت...!پشترە، د زانینگەهێ دا دۆستەکی تورکمەن ناڤێ "دایان" پێشنیار دا و ئەز دەمەکە خوەش ژی ب وی ناڤێ ژیام.ئەو ناڤ ژی قەت ل من نەدهات لێ ئەز تێدا هنەکی ب کەلەجان و خوەشی ژیام.ئەما؛ وی ناڤێ ژی، تشتەک ب کوردی سا من چێ نەکر...و ناڤێ موسلم، ئارەش و دایان، حەتا بیست‌و‌پێنج سالان وەکو بارەک گران ل سەر ملێ دلێ من ما... رۆژەکێ؛ دەما سەربازتیێ دا، د نیڤا شەڤەکە سار و بەرفین دا، ل بەر چیایێ دەماڤەندێ، دەردۆرا باژارێ گیلاڤەندێ، ل با سەربازەکی ژ ئورمی‌یێ، د بیست‌و‌پێنج سالیا خوە دا پشتی کو سترانا "کاروان" یا ئەحمەد کایا د کاسێتێ دا ب داوی هات، من ناڤێ "خالۆقۆچانی" ل خوە کر و ژ وێ و ڤر دا؛ ئەز هین ژی کوردم...#خالۆقۆچانی @xalology1@kaniyadil